Bruce Boxleitner

Bruce William Boxleitner (s. 12. toukokuuta 1950 Elgin, Illinois, Yhdysvallat) on yhdysvaltalainen näyttelijä, joka on esiintynyt useissa televisiosarjoissa kuten Näin valloitettiin Villi Länsi (How the West Was Won), Viidakkoseikkailu ja Babylon 5. Hänen tunnetuimmat elokuvaroolinsa ovat tieteiselokuvissa Tron ja Tron: Perintö.
Vuonna 2013 Boxleitner esiintyi yhdessä Andie MacDowellin ja Dylan Nealin kanssa Hallmark-kanavan ensimmäisessä prime-time tv-sarjassa, Cedar Cove. Parhaaksi kaapelitelevisiosarjaksi noteerattu sarja keräsi ensimmäisenä tuotantokautenaan keskimäärin kaksi miljoonaa katsojaa.

Yksityiselämä 
Boxleitner on ollut aviossa kahdesti. Hänen ensimmäinen vaimonsa oli näyttelijäkollega Kathryn Holcomb, jonka kanssa hän esiintyi tv-sarjassa Näin valloitettiin Villi Länsi. Avioliitosta on kaksi lasta, Sam (s. 1980) ja Lee (a. 1985). Avioliitto päättyi eroon 1987. Toistamiseen Boxleitner oli aviossa muun muassa sarjasta Pieni talo preerialla tunnetun Melissa Gilbertin kanssa vuosina 1995–2011. Tästä liitosta heillä on poika Michael (s. 1995).

Lähteet

Aiheesta muualla 
 Bruce Boxleitnerin ja Melissa Gilbertin virallinen sivusto
 Bruce Boxleitner Twitterissä
 Bruce Boxleitnerin fanisivusto Facebookissa
 

Yhdysvaltalaiset näyttelijät
Vuonna 1950 syntyneet
Elävät henkilöt